OpenLLM-France/wikimedia huggingface dataset:
# Ivan Kondakov

Ivan Lavrèntievitx Kondakov (en rus Кондако́в, Ива́н Лавре́нтьевич), nascut el 8 d'octubre de 1857 a Viliúisk, República de Sakhà, Rússia, i traspassat el 14 d'octubre de 1931 a Elva, Estònia, fou un destacat químic orgànic rus/soviètic que aconseguí el primer cautxú sintètic.

## Biografia

Realitzà els seus estudis secundaris a l'institut de Krasnoiarsk. El 1880 es matriculà a la Universitat de Sant Petersburg, a la facultat Ciències Naturals, on fou alumne d'Aleksandr Bútlerov i on es graduà el 1884. El 1886 fou designat assistent de laboratori al Departament de Química de la Universitat de Varsòvia. El desembre de 1894, a Sant Petersburg, defensà la tesi "Influència del clorur de zinc en una sèrie de compostos grassos". El 1895 fou nomenat professor de Farmàcia de la Universitat de Tartu.

## Obra

Kondakov se centrà en la investigació sobre la síntesi de compostos orgànics, els seus temes principals són la química dels compostos no saturats (subjecte de recerca de Bútlerov) i de terpens.
El 1901 descobrí que el dimetilbutadiè, quan s'escalfa amb hidròxid de potassi, produeix una substància semblant al cautxú, essent el primer cautxú sintètic que es descobrí.

## Referències

* ↑ Ilomets, T. «Chemistry and Chemistry-Related Sciences at Tartu (Dortpat) University in 1802 – 1919». Arxivat de l'original el 2011-01-28. [Consulta: 21 abril 2010].
* ↑ «Ivan Kondakov». Encyclopædia Britannica, 2010 [Consulta: 21 abril 2010].
# Ecem Çırpan

Ecem Çırpan (Bursa, 10 de juliol de 1996) és una jugadora de voleibol turca i Miss Turquia 2015. Actualment juga pel Nilüfer Belediyespor de Bursa, un equip de voleibol femení en la Primera Lliga turca, i també en la selecció turca juvenil. Estudiant per a entrar a la universitat l'any 2016, Ecem Çırpan també treballa com a model. Ecem Çırpan fa 1,85 m i pesa 64 kg, va representar a Turquia a Miss World 2015, esdeveniment en el qual guanyà el títol la catalana Mireia Lalaguna.

## Referències

* ↑ http://tvf.org.tr/haberler/detay/4846/ Arxivat 2016-08-12 a Wayback Machine.
* ↑ http://kelebekgaleri.hurriyet.com.tr/galeridetay/96181/2368/2/miss-turkey-2015-birincisi-ecem-cirpan
* ↑ http://www.iha.com.tr/haber-miss-turkeyde-1inci-olan-ecem-cirpan-voleybolcu-cikti-470611/
* ↑ http://www.missworld.com/contestants/Turkey/ Arxivat 2012-07-20 a Wayback Machine.
* ↑ http://www.sanalbasin.com/miss-turkey-2015-guzellik-yarismasini-ecem-cirpan-kazandi-9960082/ Arxivat 2016-08-12 a Wayback Machine.
* ↑ http://www.hurriyet.com.tr/ecem-cirpan-merak-edilenleri-canli-yayinda-anlatti-40092240
* ↑ http://www.haberler.com/nilufer-belediyesporlu-ecem-cirpan-turkiye-guzeli-7411230-haberi/
* ↑ http://www.haber7.com/guncel/haber/1409777-miss-turkey-guzeli-ecem-cirpan-kac-yasinda-nereli
* ↑ http://www.hurriyet.com.tr/miss-world-ispanyol-guzel-oldu-40029359

## Enllaços externs

* "No temo al fracàs": Entrevista amb Ecem Çırpan (turc)
* "No em trobo sexy": Entrevista amb Ecem Çırpan (turc)
* Ecem Çırpan a la pàgina de Miss Turkey Arxivat 2020-06-04 a Wayback Machine.
* Fitxa de Ecem Çırpan a CEV Arxivat 2016-08-27 a Wayback Machine. (Confederació Europea de Voleibol)
# Centreville (Virgínia)

Centreville és una concentració de població designada pel cens dels Estats Units a l'estat de Virgínia. Segons el cens del 2000 tenia 48.661 habitants.

## Demografia

Segons el cens del 2000, Centreville tenia 48.661 habitants, 17.789 habitatges, i 12.096 famílies. La densitat de població era de 1.930,9 habitants per km².
Dels 17.789 habitatges en un 41,5% hi vivien nens de menys de 18 anys, en un 54% hi vivien parelles casades, en un 10,4% dones solteres, i en un 32% no eren unitats familiars. En el 21,5% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,27.
Per edats la població es repartia de la següent manera: un 28,4% tenia menys de 18 anys, un 8,2% entre 18 i 24, un 43,7% entre 25 i 44, un 16,4% de 45 a 60 i un 3,3% 65 anys o més.
L'edat mediana era de 31 anys. Per cada 100 dones de 18 o més anys hi havia 94,6 homes.
La renda mediana per habitatge era de 90.232$ i la renda mediana per família de 120.351$. Els homes tenien una renda mediana de 70.123$ mentre que les dones 41.117$. La renda per capita de la població era de 40.878$. Entorn del 2% de les famílies i l'1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centreville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Centreville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Colibrí cama-roig

El colibrí cama-roig (Chalybura urochrysia) és una espècie d'ocell de la família dels troquílids (Trochilidae) que habita zones boscoses des de Nicaragua fins al sud-oest de l'Equador.

## Subespècies

* C. u. melanorrhoa Salvin, 1865. De Nicaragua i Costa Rica.
* C. u. isaurae (Gould, 1861). De l'est i oest de Panamà i nord-oest de Colòmbia.
* C. u. urochrysia (Gould, 1861). Des del sud-est de Panamà i centre i oest de Colòmbia fins al nord-oest de l'Equador.
* C. u. intermedia Hartert et Hartert, C, 1894. Del sud-oest de l'Equador.
# Gongylidioides

Gongylidioides és un gènere d'aranyes araneomorfes de la subfamília Erigoninae, dins de la família Linyphiidae.
fou descrit per primera vegada per R. Oi l'any 1960.

## Distribució

Es pot trobar a l'est i al sud d'Àsia (Àsia meridional), Rússia i Vietnam.

## Llista d'espècies

Segons The World Spider Catalog 12.0:
* Gongylidioides acmodontus El teu & Li, 2006
* Gongylidioides angustus El teu & Li, 2006
* Gongylidioides communis Saito & Ono, 2001
* Gongylidioides cucullatus Oi, 1960 (Espècie tipus)
* Gongylidioides diellipticus Song & Li, 2008
* Gongylidioides foratus (Dt. & Zhu, 1990)
* Gongylidioides galeritus Saito & Ono, 2001
* Gongylidioides griseolineatus (Schenkel, 1936)
* Gongylidioides kaihotsui Saito & Ono, 2001
* Gongylidioides keralaensis Tanasevitch, 2011
* Gongylidioides kouqianensis El teu & Li, 2006
* Gongylidioides monocornis Saito & Ono, 2001
* Gongylidioides onoi Tazoe, 1994
* Gongylidioides pectinatus Tanasevitch, 2011
* Gongylidioides rimatus (Dt. & Zhu, 1990)
* Gongylidioides ussuricus Eskov, 1992

## Referències

* ↑ Oi, R. «Linyphiid spiders of Japan.». Journal of the Institute of Polytechnics Osaka City University, vol. 11, 1960, pàg. 137–244.
* ↑ «Gen. Gongylidioides Oi, 1960». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).
# Grup Separatista Avant

Grup Separatista Avant fou un grup polític independentista català fundat a Montevideo (Uruguai) el 1928 que es mostrava partidari de la independència de Catalunya per la via revolucionària i insurreccional, incloent-hi l'acció armada. Els promotors foren Adolf Gamundi i Roig, Albà Rosell i Llongueras i Avenir Rosell i Figueras.
El seu radicalisme els oposà frontalment a l'estratègia representada per Francesc Macià, Estat Català i el Grop Nacionalista Radical, tot i la seva vinculació al Comitè de Publicitat Catalana de Xile, de Josep Abril i Llinés, que d'antuvi fou un dels fundadors del grup. Juntament amb el Comitè Nosaltres Sols de Paranà i amb la Comissió de Propaganda Catalana de Buenos Aires, fidel a Manuel Massó i Llorens, signaren el manifest Als separatistes catalans l'abril del 1929.
El seu òrgan oficiós era el quinzenari de Montevideo Nova Catalunya, subtitulat Periòdic d'acció del separatisme català a Sud-amèrica, dirigit per Albà Rosell amb el seu fill Avenir com a secretari de redacció. Tant el grup com el diari es van dissoldre poc després de la caiguda de Miguel Primo de Rivera el 1930.

## Referències

* Josep-Lluís Carod-Rovira Diccionari dels catalans d'Amèrica; en quatre volums. Comissió Amèrica i Catalunya, 1992. Generalitat de Catalunya.
# Iván Daniel Alonso Vallejo

Iván Daniel Alonso Vallejo, conegut amb el nom d'Iván Alonso, (Montevideo (Uruguai), 10 d'abril de 1979) és un exfutbolista uruguaià amb nacionalitat espanyola que jugà de davanter. El seu últim club fou el River Plate.

## Carrera esportiva

Va iniciar la seva carrera professional com a futbolista al River Plate de Montevideo l'any 1998. Dos anys més tard, va fer el salt a Europa en fitxar per l'Alavés, on va jugar 4 temporades, i on va arribar a jugar la final de la Copa de la UEFA l'any 2001, en la seva primer temporada al club vitorià. L'any 2004, amb l'equip basc a la categoria de plata, el jugador no renova contracte i se'n va al Reial Múrcia on s'estarà 4 temporades i mitja, abans de fitxar pel RCD Espanyol el gener de 2009, en un moment de greu crisi esportiva del club català, i amb el qual aconseguiria mantenir la categoria.

## Enllaços externs

* Estadístiques a transfermarkt.de (alemany)
# Felgen Orkester

Felgen Orkester és un grup de folk-rock sami de Karasjok que canta en sami del nord. Combina el folk amb el pop el rock i el yoik.
El grup va néixer el 2011, i és un dels grups samis més populars. La seva cançó Buolli Dolla tenia el 2020 més d'un milió d'escoltes a Spotify.
Han publicat 3 àlbums. El 2018 el grup va guanyar el Sami Music Awards.

## Membres

* Nils Mikael Hætta Hansen – guitarra elèctrica, veu
* Morten Ailo Hansen – baix
* Petter Tretnes Hansen – guitarra, veu
* Henning Anti – mandolina
* Johan Biti – percussió
* Rolf Morten Anti Amundsen – acordió
* Gisle Soleng – joik

## Discografia

* 2015 Skealbma Mojit
* 2016 Duhát jági geahčen
* 2019 Mirko Čalmmit

## Referències

* 1 2 «FELGEN ORKESTER». kreativenord. [Consulta: 18 novembre 2020].
* ↑ «Her er de hotteste artistene og låtene i Sápmi». nrk.no, 14-04-2018 [Consulta: 18 novembre 2020].
* ↑ https://open.spotify.com/artist/5EscYV4Eedq37J5EKl7oaV
* ↑ Hienerwadel, Bernhard «Enda en pris til Isák». Altaposten, 11-02-2018 [Consulta: 18 novembre 2020].
# Comtat de Cambrai

El comtat de Cambrai fou una jurisdicció feudal del regne dels Francs centrada a Cambrai. Els francesos l'anomenen Cambrésis.
No consten comtes privatius al pagus. El 843 el tractat de Verdun va situar el territori al regne de Lotari I. El 925 va ser agregat al Sacre Imperi Romanogermànic i l'emperador Otó I, per un diploma, en ca concedir el títol comtal i poder temporal sobre la ciutat i altres territoris al bisbe de Cambrai el 30 d'abril del 948. El 1007 el bisbe va rebre íntegrament el comtat de Cambresis formant un únic principat eclesiàstic amb Cambrai.
El pagus depenia de Flandes. El comte Balduí I de Flandes Bras de Ferro l'hauria llegat amb títol comtal al seu fill Rodolf o Raül; aquest va donar suport al seu germà Balduí II de Flandes en l'elecció de Eudes com a rei de França el 888, però després s'hi van enfrontar el 892 per l'elecció d'abat a l'abadia de Saint-Bertin; va donar suport al seu germà en l'atac al comtat de Vermandois i va conquerir Arràs, Saint-Quentin i Péronne, però el 17 de juny del 896 fou derrotat i mort per Heribert I de Vermandois. Se suposa que va transmetre el comtat al seu fill Balduí Balza que va viure més de 80 anys, ja que consta amb títol comtal, però posteriorment apareix un comte de nom Isaac d'origen desconegut (podria haver estat casat amb una filla de Rofdolf), que no se sap quan fou nomenat, si bé hauria estat abans del 908 quan el rei LLuís en una donació el va consultar el que suggereix que fou el rei alemany el que l'havia instal·lat quan encara el comtat era dins a Lotaríngia. El comte Isaac apareix intercedint per l'església de Cambrai davant Carles III el Simple el 22 de maig de 916 i apareix altre cop en una carta de l'11 de setembre del 918; un Isaac esmentat en una carta el 7 de novembre de 921 és també probablement el mateix i era representant d'Enric I d'Alemanya. El 939 és esmentat oferint la corona a Lluís IV de França; el 8 de juliol del 941 signava una carta restaurant propietat al monestir de Saint-Pierre de Gant; la Vita S. Humberti Maricolensis esmenta Isaac com a comte en una referència del 946. Hauria mort el 947 o almenys abans del 30 d'abril del 948 quan l'emperador Otó va donar la ciutat de Cambrai i l'abadia de Saint-Géry al bisbe de Cambrai, cosa que no hauria fet si el comte hagués estat viu, almenys sense estar aquest present. El seu fill Arnul ja no portà el títol de comte de Cambrai, ni tampoc Raül (+982), fill de Balduí Balza (+976). Arnold I (+967) fill d'Isaac, hauria exercit encara drets comtals a Cambrai i després el seu fill Arnold II comte de Valenciennes (+1012). El 1007 els drets i regalies del territori del Cambresis foren concedides als bisbes.
El comtat fou administrat en endavant pels bisbes. Vegeu Bisbat de Cambrai

## Llista de comtes

* Raül de Cambrai 879-896
* Balduí Balza 896- vers 908
* Isaac 908-948
* Arnold 948-967
* Arnold II 967-1007

## Referències

* Genealogia
* Genealogia
# Chanville

Chanville és un municipi francès, situat al departament del Mosel·la i a la regió del Gran Est. L'any 2007 tenia 122 habitants.

## Demografia
### Població

El 2007 la població de fet de Chanville era de 122 persones. Hi havia 44 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 45 eren l'habitatge principal de la família, 1 era una segona residència i 2 estaven desocupats. 46 eren cases i 2 eren apartaments. Dels 45 habitatges principals, 40 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 3 en tenien tres, 6 en tenien quatre i 34 en tenien cinc o més. 35 habitatges disposaven pel capbaix d'una plaça de pàrquing. A 21 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chanville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 8 |
| 8 | 50 a 54 | 4 |
| 4 | 45 a 49 | 0 |
| 4 | 40 a 44 | 4 |
| 8 | 35 a 39 | 0 |
| 4 | 30 a 34 | 8 |
| 8 | 25 a 29 | 8 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 8 |
| 8 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 80 persones, 63 eren actives i 17 eren inactives. De les 63 persones actives 55 estaven ocupades (30 homes i 25 dones) i 8 estaven aturades (5 homes i 3 dones). De les 17 persones inactives 5 estaven jubilades, 7 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 2 d'empreses de comerç i reparació d'automòbils i 1 d'una empresa de serveis.
L'únic servei als particulars que hi havia el 2009 era una lampisteria.
L'any 2000 a Chanville hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Chanville a l'INSEE.
* Évolution et structure de la population Fitxa amb el detall de dades de Chanville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Colibrí calçat multicolor

El colibrí calçat multicolor (Eriocnemis mirabilis) és una espècie d'ocell de la família dels troquílids (Trochilidae) que habita l'oest de Colòmbia.
# Gerbilliscus afra

Gerbilliscus afra és una espècie de mamífer rosegador de la família dels múrids. És endèmic de la província sud-africana del Cap Occidental, on té un àmbit de distribució fragmentat. El seu hàbitat natural són les àrees de sòl sorrenc situades a les vores dels matollars i les zones de Karoo. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Cassola, F. Gerbilliscus afra. UICN 2016. Llista Vermella d'espècies amenaçades de la UICN, edició 2016, consultada el 3 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Gwalarn

Gwalarn (en català: Galerna) fou una revista literària en bretó, fundada el 1925 per Roparz Hemon i Olier Mordrel, i que es deixà d'editar el 1944. Mordrel deixà d'escriure-hi el 1928, de manera que Hemon en fou director fins que tancà.
Els principals col·laboradors foren Abeozen, Youenn Drezen, Jakez Riou, Gwilherm Berthou Kerverziou, Yann-Eozen Jarl, Kenan Kongar, Fant Rozec (Meavenn), Langleiz i Maodez Glanndour. Es dedicà a publicar traduccions al bretó d'autors estrangers com William Shakespeare, Nathaniel Hawthorne, Boccacio, John Millington Synge, Aleksander Puixkin, així com grans llegendes cèltiques com el Mabinogion. També hi publicaren novel·les, poemes, peces de teatre, articles de filosofia (budisme), dialectologia, història, etc. Al seu voltant es fundaren altres revistes:
* Brezoneg ar vugale (el bretó dels infants), 1928 per a nens, distribuïda a les escoles.
* Kannadig Gwalarn (el butlletí de Gwalarn), en bretó col·loquial i de contingut eclèctic, per a difusió popular 1932.
* Levraoueg Gwalarn' (Biblioteca Gwalarn), amb fascicles consagrats a la seva obra.
* Kornog, revista trimestral bilingüe d'Arts de Bretanya, dirigida per René-Yves Creston, fundada el 1928.
* Nord-Okcidento, en esperanto, acompanyada de traduccions en irlandès i en gal·lès, fundada el 1928.
# Iván Carril Regueiro

Iván Carril (Rebordaos, 13 de febrer de 1984) és un futbolista gallec, que ocupa la posició de migcampista.
Després de formar-se al FC Barcelona, el 2002 marxa al Deportivo de La Corunya. Comença al seu filial, per debutar a primera divisió la temporada 05/06, en la qual juga 10 partits i marca un gol. Les següents temporades és cedit a la UD Vecindario, de Segona Divisió o al CF Palencia.
L'estiu de 2009 marxa al Pontevedra CF, de Segona Divisió B.

## Enllaços externs

* Fitxa del jugador
# Drets especials de gir

Els drets especials de gir (DEG) són un tipus particular de moneda fixat per l'FMI (el Fons Monetari Internacional), usat en grans transaccions internacionals. El codi ISO 4217 és XDR, acrònim de l'anglès Special drawing rights.
El valor dels DEG es defineix segons una cistella de les principals monedes usades en el comerç i les finances internacionals, respecte a les quals es calcula una mena de comú denominador. En els seus inicis, constituïen la cistella de valors el dòlar dels Estats Units (USD), el marc alemany (DEM), el franc francès (FRF), la lliura esterlina (GBP) i el ien japonès (JPY); arran de la introducció de l'euro (EUR) el 1999, aquesta moneda ha substituït les d'Alemanya i França dins la cistella de valors.
Les monedes de la cistella i el percentatge de cadascuna dins el global les decideix el Comitè Executiu de l'FMI cada cinc anys. Per al període 2006-2010, el pes de cada moneda dins la cistella era el següent:
Durant el 2022 es veuen com un possible sistema per a que els antics estats colonialistes paguin a les nacions en desenvolupament i per ajudar-les a lluitar contra la crisi climàtica.

## Referències

* ↑ «Special drawing right (SDR) - factsheet». www.imf.org. International Monetary Fund. [Consulta: 30 octubre 2018].
* ↑ Táíwò, Michael Franczak and Olúfẹ́mi O. «Here’s how to repay developing nations for colonialism – and fight the climate crisis | Michael Franczak and Olúfẹ́mi O Táíwò» (en anglès), 14-01-2022. [Consulta: 17 gener 2022].
# Comtat de Caldes de Montbui

* No s'ha de confondre amb Marquesat de Caldes de Montbui.
El Comtat de Caldes de Montbui és un títol nobiliari espanyol creat el 22 d'abril de 1919 pel rei Alfons XIII a favor de Manuel Sanllehy i Girona.
Manuel Sanllehy i Girona era fill de Domènec Joan Sanllehy i Alrich i d'Anna Girona i Vidal, I marquesa de Caldes de Montbui, i germà de Carles Sanllehy i Girona, II marquès de Caldes de Montbui.
Aquest títol va ser rehabilitat en 2007 per Berenguer Sanllehy i de Madariaga.
La seva denominació fa referència a la localitat de Caldes de Montbui en la província de Barcelona.

## Comtes de Caldes de Montbui

| | Titular | Període |
| Creació per Alfons XIII |||
| I | Manuel Sanllehy i Girona | 1919-1996 |
| Rehabilitació per Joan Carles I |||
| II | Berenguer Sanllehy i de Madariaga | 2007-actual titular |

## Història dels Comtes de Caldes de Montbui

* Manuel Sanllehy i Girona († en 1996), I comte de Caldes de Montbui. En 1939 formà part del consistori barceloní de Miquel Mateu i Pla.
Rehabilitació en 2007:
* Berenguer Sanllehy i de Madariaga, II comte de Caldes de Montbui. Va succeir en aquest títol en 2002, però va ser desposseït en 2003. Rehabilitat al seu favor en 2007.

## Referències

* ↑ Elenco de Grandezas y Títulos Nobiliarios Españoles. Instituto "Salazar y Castro", C.S.I.C.
* ↑ «Comtat de Caldes de Montbui». Gran Enciclopèdia Catalana. Barcelona: Grup Enciclopèdia Catalana.
* ↑ «Terror administratiu a l'Ajuntament». Arxivat de l'original el 2014-08-17. [Consulta: 10 gener 2015].
* ↑ Reial decret 391/2007, de 16 de març, pel qual es rehabilita, sense perjudici de tercer de millor dret, el títol de Conde de Caldes de Montbui, a favor de don Berenguer Sanllehy i de Madariaga
# Coll de l'Escrinet

El coll de l'Escrinet és un port de muntanya del Massís Central que s'eleva fins als 787 metres i que es troba al departament de l'Ardecha. El coll es troba entre les viles de Privàs i Aubenàs, entre la vall de l'Ardecha i les planes del Llenguadoc al sud-oest, i la vall del Roine al nord-oest. Una estela, en record a Jacques de Sugny es troba al cim. L'indret és un important lloc per a l'observació d'aus.
El coll és travessat per un estret dic volcànic que emergeix dels substrat margo-calcari.

## Aparicions al Tour de França

El coll de l'Escrinet ha estat superat en dues edicions pel Tour de França, sent la primera el 2009 i la darrera el 2015.
| Any | Etapa | Categoria | Inici etapa | Final etapa | Primer al cim |
| 2015 | 15 | 2 | Mende | Valença | Thibaut Pinot (FRA) |
| 2009 | 19 | 2 | Bourgoin-Jallieu | Aubenàs | Alessandro Ballan (ITA) |

## Referències

* ↑ «Le col de l'Escrinet dans le Tour de France» (en francès). ledicodutour. Arxivat de l'original el 3 de març 2016. [Consulta: 23 juliol 2015].